PTTGC อวดกำไร Q2 แรงเกินคาด! โตกว่า 10 เท่า ทะลุ 2.5 หมื่นลบ. รับรายได้ขายพุ่งกระฉูด
PTTGC อวดกำไรไตรมาส 2/64 ดีเกินคาด! โตกว่า 10 เท่า ทะลุ 2.5 หมื่นลบ. จากปีก่อนกำไร 1.67 พันลบ. รับรายได้ขายพุ่งกระฉูด
PTTGC อวดกำไรไตรมาส 2/64 ดีเกินคาด! โตกว่า 10 เท่า ทะลุ 2.5 หมื่นลบ. จากปีก่อนกำไร 1.67 พันลบ. รับรายได้ขายพุ่งกระฉูด
9 ส.ค. 2564

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายรวม 111,793 ล้านบาท ปรับตัวเพิ่มขึ้นร้อยละ 10 จากไตรมาส 1/2564 และเพิ่มขึ้นร้อยละ 61 จากไตรมาส 2/2563 เป็นผลมาจากราคาขายของทุกผลิตภัณฑ์ที่ปรับขึ้น โดยเฉพาะกลุ่มผลิตภัณฑ์โอเลฟินส์และผลิตภัณฑ์ต่อเนื่อง รวมทั้งกลุ่มผลิตภัณฑ์อะโรเมติกส์และฟีนอล จากอุปสงค์ของผลิตภัณฑ์ตามสภาพเศรษฐกิจโลกที่ดีขึ้น และราคาน้ำมันดิบดูไบที่ปรับเพิ่มขึ้น รวมทั้งบริษัทฯ มีปริมาณการขายในภาพรวมเมื่อเทียบครึ่งปีก่อนที่เพิ่มขึ้น จากการเริ่มดำเนินการเชิงพาณิชย์ของโรงงานใหม่ และแผนการปิดซ่อมบำรุงตามแผนที่น้อยกว่า
ขณะที่ก่อนหน้านี้นักวิเคราะห์ บล.โนมูระ พัฒนสิน ระบุว่า แนวโน้มผลการดำเนินงานของ PTTGC คาดว่าจะมีกำไรสุทธิงวดไตรมาส 2/2564 อยู่ที่ 20,535 ล้านบาท เพิ่มขึ้น 1,129% เมื่อเทียบกับงวดเดียวกันของปีก่อน และเพิ่มขึ้น 112% เมื่อเทียบกับไตรมาสก่อน หากตัดรายการพิเศษ กำไรขาย GPSC (หลังภาษีฯ) ประมาณ 9,626 ล้านบาท และอื่น ๆ รวม 1,000 ล้านบาทออก คาดกำไรปกติประมาณ 11,909 ล้านบาท เพิ่มขึ้น 2,236% เมื่อเทียบกับงวดเดียวกันของปีก่อน และเพิ่มขึ้น 8% เมื่อเทียบกับไตรมาสก่อน
ส่วนบล.เคจีไอ (ประเทศไทย) คาดว่า PTTGC จะรายงานกำไรสุทธิไตรมาส 2/2564 อยู่ที่ 2.02 หมื่นล้านบาท เพิ่มขึ้น 1,110% เมื่อเทียบกับงวดเดียวกันของปีก่อน และเพิ่มขึ้น 109% เมื่อเทียบกับไตรมาสก่อน โดยกำไรที่เพิ่มขึ้นอย่างมาก เป็นเพราะบริษัทมีกำไรพิเศษ 9.4 พันล้านบาท จากการขายหุ้น GPSC ให้กับปตท.